<b>תשובה </b>הדין בזה מפורש יצא בשאלה מקודם זו ולהרב הגאון תשובה בענין הורדה היא מתחלת עמדנו על שאלתכם וכו' אמנם בכאן יש יתרון והוא מה ששאלתם וזכרתם בשאלה שראובן בא לעיר ויהיו שניהם ביחד ולא ערער ראובן על עסק ביתו וששמעון דר בה ימים רבים ומת והניחו לבניו וכאשר יחשבו השנים אשר דרו בו הוא ובניו הלא המה שני חזקה והם שלש שנים רצופות מבלי שיערער ראובן הרי זו חזקה מעלייא ונאמר שראובן כאשר שתק ולא ערער הלא דבר הוא או שקבל ממנו או באופן אחר ואם היורשים לא טענו בזה ב"ד יטענו עליהם ויאמרו כדברים האלה ואם כן שמעון הבא לב"ד בכח השטר על ב"ד להודיע ולא איכפת לן אם בשטר לא נזכר שומא ועוד כי לא אמרו בזה הבא לידון בשטר ובחזקה כי זה נאמר על מי שבא לערער מחמת עצמו אמנם הבא מחמת מורישו אף שיש בשטר איזה חסרון לית לן בה ונאמר שיש שום צד אחר בביאת בית זה לשמעון כי לזה אמרו טוענין ליורש וליתומים אם כן איפוא אם הב"ד והזקנים הוציאו בית זה מיד יורשי שמעון בדין איננו נכון ולכן חייבין להחזיר הבית ליורשי שמעון ואין ליורשי ראובן בו שום זכות ואין צורך ליורשי שמעון לתלות זה בכתובת אמם אלא מלבד זה תחזור להם ועוד שצריך להחזיר להם הבית כאשר לקחוהו מהם מאחר שאין לבני ראובן שום זכות בו וכך הדין: